
TURISMO A RECUPERA PERO ‘PRODUCTO’ 
ARUBA A DECAI FORMALMENTE 


CAIDA GABINETE 
RUTTE TA BRINDA 
MAS OPORTUNIDAD PA 
REFINANCIA DI DEBE 


DEN CASO FLAMINGO 


MINISTERIO PUBLICO 
TA “NOW YOU SEE 
ME, NOW YOU DON’T” 


DOS AÑA DESPUES DI 
PANDEMIA PRESONAN 
TIN CONTACTO 
DIRECTO CU FAMIA 

S 
in duda e pregunta cu a surgi mas 
tanto for di diabierna ora cu a bira 
conoci cu Gabinete Mark Rutte IV a 
cay, a lanta diferente reaccion riba kico 
lo pasa awor sea cu e asunto di e ley 
di Raft pero tambe riba con lo atende e 
asunto di refinanciamento di e debe di 
440 miyon di Aruba. 
Ayera mainta Tweede Kamer a reuni 
riba varios punto, entre otro pa e hecho 
cu definitivamente Mark Rutte lo no 
busca un solucion e biaha aki cerca un 
otro partido pero lo retira for di politica 
y cu un eleccion nobo ta un hecho. 


Mirando cu ayera na Hulanda tambe a 
drenta e periodo di reces di Parlamento, 
ta un hecho cu tin cu spera te cu inicio 
di September prome cu bay atende cu 
cierto asuntonan crucial y e asunto di 
refinanciamento di e prestamo haci 
durante di e periodo di pandemia, ta 
un di esakinan. 
Ayera Tweede Kamer a dicidi cu lo no 
trata e asina yama lista di “contro- 
versiele dossiers” den cual tambe ta 
ubica e asunto di e debe aki, cu mester 
a wordo refinancia pa dia 10 di October 
venidero pero e caida di gobierno 
Hulandes, a cambia e situacion. 


Sinembargo ayera den Tweede Kamer 
a ser mustra cu nan ta kere cu pa e 
tempo ey, Secretario di Estado demis- 
ionario, Alexandra van Huffelen, lo a 
yega na acuerdo cu e islanan CAS y cu 
e asunto aki a ser soluciona. 


Inicialmente tabata e intencion cu e 
comisionnan di Tweede Kamer encarga 
cu e diferente asuntonan di gober- 
nacion, pa otro siman lo a determina 
topiconan cu e gobierno demision- 
ario di Mark Rutte lo no ser permiti di 
sigui atende pero e hecho cu tin hopi di 
miembronan di Parlamento kendenan 


ta cu vacacion, e decision aki a wordo 
prolonga te inicio di luna di September 
venidero. 


Esaki lo duna van Huffelen tempo sufi- 
ciente pa yega na acuerdonan cu e 
islanan di CAS pero ya ta conoci cu e 
prestamonan haci lo wordo prolonga 
caminda tin cu yega na un acuerdo 
relaciona pa duracion di e debenan y 
tambe e interes cu e islanan ta mara na 
dje pa esakinan. 
Ya van Huffelen a sigura Tweede Kamer 
cu gobierno a dicidi caba cu lo prolonga 
e prestamonan haci cu e islanan y pa 
loke ta Aruba, tin un situacion diferente 
cu e islanan di Corsou y Sint Maarten. 


Ta ser mustra cu si Gabinete Wever 
Croes II sigui insisti pa no aproba e 
ley di RAft, pa supervision financiero, 


Aruba lo no beneficia di un interes hopi 
abou compara cu e otro dos islanan, 
cu tambe tin cierto exigencianan cu tin 
cu cumpli cu esakinan pero cu ta mas 
flexibel pa e islanan aki. 


Tanto Corsou y Sint Maarten riba 
termino corto tin cu busca entre 600 
y 700 miyon florin, pa salvaguardia 
e fondo di 30 mil pensionado di e 
compania Ennia cu a bati bancarota. 
Sinembargo tur tres isla di CAS awor 
tin cu spera te September venidero, 
pues aki ocho siman Parlamento di 
Hulanda lo dicidi si ta bay permiti gabi- 
nete demisionario di Mark Rutte sigui 
atende un lista di asuntonan of si lo 
dicidi cu e asuntonan aki lo tin cu wordo 
atendi pa e gobierno nobo despues di e 
proceso electoral tuma luga cu ta prac- 
ticamente te cu fin di aña. 


Caida Gabinete Rutte ta brinda mas 
oportunidad pa refinancia di debe 

D 
en henter region di Caribe, no tin un otro isla cu su re- 
cuperacion economico y turistico, tabata asina impre- 
sionante despues di pandemia di Covid, compara cu esun di 
Aruba. 
Pa hopi instancia internacional pero tambe pa Hulanda, 
e recuperacion turistico di Aruba a sorprende tur hende 
y tambe di instancianan turistico Mericano y diferente 
instancia financiero manera IMF, Standard & Poors entre 
otro. 


Aki na Aruba e esfuerso di tanto Arbua Tourism Authority 
hunto cu Minister di Turismo Dangui Oduber, a traha duro pa 
percura pa e proceso di recuperacion aki a conoce un desa- 
royo asina impresionante cu tabata y ta determinante pa e 
recuperacion economico. 
E recuperacion aki ta asina impresionante cu el a cubri dife- 
rente aspectonan no positivo di  un economia cu simple- 
mente no ta riba mesun nivel y cu ta practicamente stagna 
riba diferente sector. 


Un recuperacion economico cu sin duda ta wordo hopi difi- 
culta pa un maneho di reforma di Gabinete Wever Croes II 
cu ta sacando miyones for di circulacion tanto den  e sector 
comercial como for di pueblo,   pa yuda cubri hunto cu 
Hulanda, e gastonan di gobernacion cual sin ta for di control 
ainda pa falta di un vision cu ta wordo carga pa tur gremi- 
onan. 
Awor den e concepto turistico, e situacion ta positivo pero 
e ta enfrentando obstaculonan y retonan serio, pa falta di 
mesun vision di e actual gobierno, cu ta mustrando cu e no 
tin nocion di su prioridadnan. 


ATA y Minister Oduber ta purba carga e peso di mantencion 
di  e “producto turistico” cu yama Aruba pero e falta  di capa- 
cidad pa reconoce e importancia di mester cuida e producto 
aki, no ta bira cerca gobierno pa casi seis aña caba. 


Mantencion di sitionan turistico ta ser neglisha den un 
sistema sumamente preocupante y lo bay crea mucho mas 
placa pa drecha un producto cu a wordo atende bou di e 
gobierno anterior di AVP. 


Centro di Oranjestad a converti su mes den un tipo di dump, 
tur caminda acumulacion di sushi y esaki lo por tin di haber 
cu a introduci un maneho nobo pa loke e gruponan  cu DOW 
tabata emplea pa tene e luganan aki limpi. 


Lagun na Klip ta un bista mahos, sushi y takinan cu ta cay for 
di e palmanan, cups tur caminda, mientras cu tin e bandanan 
di e lagun caminda e tablanan a putri te cu nan a cay den e 
awa, matanan benta den awa cu ta birando un tipo di dump, 
ya cu pa algun aña e lagun no a wordo haci limpi. 


Otro bista mahos ta e situacion tras di edificio di Corte, 
caminda tin acumulacion di sushi increibel, bakinan di mata 
yena cu boter., e acera cu ta cora paralelo cu e heki di e 
edificio, ta colma cu takinan seco di e palmanan cu supues- 
tamente ta parti di henter e diseño di e edificio  pero caminda 
DOW cu ta encarga, no ta limpiando e luga. 


Den caya principal,  a corta mata pero no a limpia e centro 
efectivamente mientras cu  un hende, seca mandatario of 
oficial di DOW, a dicidi cu ta miho benta miles di florin afo 
di e “fontein” cu ta situa net pabou di La Moderna, yenando 
esaki cu santo pero ningun dia  a planta algo pa drecha e 
bista mahos aki y cu tambe a bira un luga di benta sushi. 


E producto Aruba ta decayendo y parce cu gobierno no ta na 
altura di esaki, caminda e consecuencianan lo por ta grandi 
pa mesun turismo cu a supera e crisis grandi di pandemia. 


Turismo a recupera pero ‘producto’ 
Aruba a decai formalmente 

E 
x-Minister Otmar Oduber a mustra siman pasa cu Minis- 
terio Publico tin un modus operandi caminda ta nan ta 
dicidi kico ta pasa, kico no ta bay pasa, ki dia algo lo pasa y 
con esaki lo pasa. 
No solamente esey pero e ex politico cu tin intencion di bolbe 
den arena politico ta mustra cu ta bayendo pa cuater aña 
caba di e investigacion di caso Flamingo y fuera di deten- 
cionnan pa haci investigacion, mucho mas no a sosode den 
e caso aki. 


Al contrario ta awor cu su persona a dicidi di entabla un caso 
na Corte pa asina forsa Ministerio Publico tuma un decision 
si e lo wordo persigui, cu nan a cuminsa manda informacion 
riba dagvaarding pa tur ocho hende. 


Sr Oduber a mustra siman pasa den un conferencia di prensa 
cu poniendo tur cos riba mesa, loke cu Ministerio Publico a 
bisa 3 aña pasa, nada di esaki no lo tuma luga, ni un posibel 
dagvaarding. 
 Sinembargo den e e-mail cu a manda pa  abogado di e ex 
Minister, ta ser menciona  cu entre otro a priminti e ultimo 
caso cu Oduber tabatin cu prome cu reces lo duna un deci- 
sion di Ministerio Publico su parti. 


 Abogado mr. Vito Carlo lo bay hiba su defensa den corte, 
pero Otmar Oduber di su parti a dicidi cu e ta bay hiba su 
caso den pueblo, sin filter, caminda e lo menciona nomber y 
fam di tur polis, di tur miembro di landsrecherche, di RST y 
di Ministerio Publico, cu sin duda e lo menciona  tur nomber, 
pa motibo cu ta esey ta loke nan a haci c’un cantidad di 
hende 
Nan a menciona nomber di   comerciantenan drechi di 
Aruba, tira nan den un caso y dilanti porta di Corte, ta bisa 
lo contrario, sushando nan nomber. 


Ta manera un cos di hunga hende ta Oduber a menciona. 
“Awe e cared’i bina aki ta caba.” 
Ministerio Publico a bisa den e carta diaranson atardi, dia 
cu su negoshi ta habri su porta bek, un negoshi cu a wordo 
tuma over, caminda cu 100% di e negoshinan eyden no ta 
di Otmar, sino di comerciante local y internacional, cual ta 
paga eyden, caminda nan tin nan bar y nan restaurant. 


Riba e dia ey OM ta manda e e-mail y no e ‘dagvaarding’ 
ainda. 


Awo ta bay puntra Hues pa mira ki dia tin fecha di un regie, 
den porta di un reces, ta net aki 7 pa 8 siman no lo bay 
tende algo. Djey lo bay cambia hues na augustus/september. 
Por ta banda di october Oduber lo bay tende kisas ki dia lo 
tin un regiezitting. A menciona den e e-mail, mirando cu a 
tarda hopi tempo, a papia di bay ‘settle’ pafo di corte y esey, 
absolutamente cu no, Oduber a menciona. 


“Nunca ma pidi pa settle pafo di corte, unico cos cu nos a 
pidi na varios ocasion y a bisa y a demanda dilanti hues, ta 
pa nan por duna loke nan ta yama ‘kennisgeving niet verder 
ter vervolging’. 


Pero ta basta, Oduber a mustra ya cu e kier cana su 
caminda  pa bay en todo caso pone tur esunnan respon- 
sabel, pa daña su nomber y pa pidi daño y perhuicio. 


“Awo mas cu nunca nos ta bay pidi daño y perhuicio.”  
Segun Oduber, OM tabata kier p’e traha un rapport p’asina 
ta mas facil pa nan lesa esaki. Ta hopi placa a saca pa por 
a persigui su persona  y despues na fin di dia, Oduber no 
tabatin loke nan a kere cu e tabatin, ni e placa cu nan a 
pretende cu e tabatin. 
Landsrecherche a investig’e 4 aña largo, mustrando cu ta un 
negoshi cu el a lanta durante pandemia despues cu el a sali 
for di politica y esey ta tur. 


Tur investigacion haci riba dje no a produci algo y tur esaki 
pa un periodo di  cuater aña largo. Ministerio Publico a indica 
cu abogado di Oduber a nenga di tuma e dossier for di nan, 
mas o menos dos luna pasa y Oduber a mustra cu esaki ta 
mas cu logico. 
“Ami no t’ey pa negocia cu Ministerio Publico. Por ta 
Ministerio Publico kier negocia cu mi pa scapa nan cara. 
Esun cu no a haci nada, no mester teme na nada y  esey ta 
loke mi a bisa for di day one. 


“Of  bo ta hiba mi corte, of bo ta duna mi un carta cu e inves- 
tigacion a caba,” Otmar Oduber a indica. 


Den caso Flamingo 


Ministerio Publico ta “Now you see me, now you don’t” 

T 
a casi tres aña cu gobierno a habri frontera y a elimina tur medida 
di precaucion pa loke e pandemia di Covid y Aruba tabata e pais 
den region di Caribe cu a bira e prome pa habri su aeropuerto pa ricibi 
turistanan for di tur parti di mundo, principalmente for di Merca. 
Tur cos a cuminsa normalisa te cu awe practicamente no tin restriccion 
relaciona cu e pandemia di Covid cu a costa bida di miyones di hende 
rond mundo. 


Sinembargo na KIA tabatin un otro situacion ya cu nunca e situacion 
a normalisa den e centro coreccional aki ya cu no tabata permiti pres- 
onan  tin contacto fisico cu  nan bishitantenan y pa tal motibo, tata- 
y mamanan cu ta deteni, por a papia cu nan yiu-, ruman-, mama- of 
amistadnan, semper pa glas of plastic, loke tabata un castigo extra pa 
esunnan cu ta sintando un of otro castigo den KIA. 


Awor diripiente siman pasa, a dicidi na KIA cu lo elimina e medida aki y 
ta permiti esunnan den detencion, e libertad pa nan intercambia senti- 
mentonan cu otro, caminda mayornan por a brasa nan yiunan despues 
di tanto tempo. 


Sin duda cu esaki tabata un castigo psicologico adicional cu a haci e 
castigo ainda mas pisa cu loke ya nan a ser condena na esaki ya cu 
tin  e hecho cu pa mas cu dos of tres aña sin por brasa sikiera sernan 
keri, esaki tin cu conta como violacion di derecho humano di e pres- 
onan aki. E hecho cu gerencia di KIA a dicidi di elimina e restriccion aki 
despues cu tur cos a normalisa casi dos aña atras, lo por tin di haber 
por completo c e rapport cu a wordo emiti pa un comision Europeo cu a 
bin studia of hasta investiga e situacion den e prizon di Aruba. 


Recientemente, incluso AWEMainta, a publica varios parti di e rapport aki 
caminda debidamente  a keda constata cu tin violacion di derechonan 
di esunnan  den prizon di Aruba y caminda ta exigi pa esaki cambia. 


Ta dor di e tipo di rapportnan aki, Hulanda na varios ocasion ta bin 
dilanti den  sesionnan manera na entre otro Nacionnan Uni y tambe na 
Union Europeo, cu  Hulanda no ta cumpliendo cu e reglanan interna- 
cional cu ta regarda derecho di presonan. 


Den e situacion ariba menciona ta lanta awor e pregunta kico lo pasa 
awor, caminda a viola derecho di e hendenan den KIA, violando nan 
derecho y si ta bay recompensa e hendenan aki cu reduccion di castigo 
of nan lo ricibi un compensacion financiero loke gobierno di Aruba no 
por na e momentonan aki. 


A viola derecho di e hendenan aki, kendenan ta sintando nan castigo 
pa paga nan debe cu comunidad  pero cu tambe ta sigui retene nan 
derechonan como ser humando. 


Dos aña despues di 
pandemia presonan tin 
contacto directo cu famia 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
urante conferencia di prensa dialuna mainta, Minister 
Arends a informa comunidad di Aruba ariba e taskforce 
cu a wordo institui pa mantene e maneho pa loke ta trata 
UTV/ATV y otro sorto di vehiculonan.   
  
Na Aruba nos por wak diferente vehiculonan di motor 
circulando nos careteranan, pa garantisa orden ta nece- 
sario pa varios departamento y instancia traha hunto. Pa 
es motibo dia 30 di maart 2023 a institui e taskforce cu 
ta consisti di Departamento di Transporte Publico(DTP), 
Korps Politie Aruba (KPA), Dienst Technisch Inspectie (DTI), 
Departamento di Impuesto (DIMP), Aruba Tourism Authority 


(ATA) y Ministerio Publico (OM).   
 E meta di e taskforce ta pa garantisa e cumplimento di ley 
y reglamentonan relaciona cu UTV, ATV, y otro sorto di vehi- 
culo di motor manera entre otro step electrico y Segways, a 
traves di un enfoke multi disciplinario. Tambe lo percura pa un 
maneho(handhavingsbeleid) relaciona cu velocidad, keur- 
ingsbewijzen, recibo di pago, impuesto di vehiculo di motor, 
standard di conducta (gedragsnormen) y permisonan/ 
vergunning necesario di e vehiculonan di motor menciona. 


Esaki ta pa trece orden den trafico pa limita e risiconan cu 
e vehiculonan aki ta trece cu ne manera accident, lesion y 
dañonan. Tambe a wordo menciona cu control riba e prob- 
lematica di auto di huur cu A-nummerplaat lo wordo atendi 
cu ne. 
E taskforce ta encarga pa ehecuta un maneho eficaz y efici- 
ente unda lo tene na cuenta cu e gran mayoria di e usuari- 
onan ta consisti di turista, y lo aplica cu severidad amigabel.   
  
Den luna di augustus lo bay over na e fase di conscienti- 
sacion unda lo tene sesion informativo cu stakeholders y 
despues lo cuminsa cu accion. Cu esaki ta referi cu ‘hand- 
havingsbeleid’ lo wordo implementa den forma di control, 
multa si acaso cu no ta cumpli cu ley y reglamento y si ta 
necesario vehiculonan lo wordo baha for di caminda publico.   
  
Ta duna oportunidad na doñonan di vehiculonan pa cuminsa 
na regla tur nan documentonan manera ley ta stipula. “E ta 
un responsabilidad cu comunidad di Aruba ta comparti ora 
ta trata di siguridad den transporte publico, y nos tur tin 
cu haci di nos parti pa garantisa esaki,” Minister Arends ta 
termina. 


Minister Ursell Arends: 


Taskforce a wordo institui pa controla cumplimento di ley 


Y reglamento relaciona cu vehiculonan di motor cu ta wordo uza pa huur 

D 
en cuadro di e me- 
horacion di e cali- 
dad di cuido y servi- 
cio na Aruba Minister 
di Turismo y Salud Pu- 
blico sr. Dangui Oduber 
ta comparti cu pueblo 
cu diahuebs siman pasa 
a cera un acuerdo his- 
torico. Pa prome biaha 
henter e sector di cui- 
do a bin hunto y firma 
un acuerdo pa locual ta 
e direccion cu kier hiba 
nos cuido medico den 
futuro. Tur esaki ta pa 
salvaguardia e fondo di 
AZV, pa asina nos por 
keda ofrece un seguro 
medico general na tur e 
aseguradonan. 
Minister a menciona cu 
locual ta hopi impor- 
tante den e acuerdo di 
cuido ta cu e cuadro 
financiero a keda deter- 
mina. Esaki ta e presu- 
puesto cu lo por traha 
cune 
pa 
e 
añanan 
binidero. Pa percura pa 
den e presupuesto tin 
e financiamento nece- 
sario pa haci inversi- 
onnan den e sector di 
cuido medico. 
E mandatario ta splica 
cu den su maneho ta 
percura 
pa 
mehora 
e calidad di cuido y 
servicio. Percura pa haci 
inversionnan continuo 
den 
cuido 
medico, 
percura pa baha e lista 
di espera, enfoca hopi 
den 
prevencion 
den 
salud. Por ultimo trata 
na mantene e gastonan 
di AZV manehabel pa 
asina mantene un fondo 
di AZV cu ta sostenibel. 
Den e cuadro finan- 
ciero cu a keda deter- 
mina lo bay tene cuenta 
cu tur e prioridadnan 
manera a ser discuti 


Minister Dangui Oduber: 


E acuerdo di cuido cu a keda firma lo conduci 
den mehoracion di e calidad di cuido y servicio 


y acorda hunto cu henter e sector di cuido medico. 
Minister Oduber a señala cu un di e prioridadnan na e 
momento aki ta pa reforsa nos prome linea di cuido. 
Tambe mester percura pa soluciona problema den e 
cuido di emergencia, intensifica e esfuersonan pa trata 
condicionnan relaciona cu nos estilo di bida. Tambe pa 
tin e financiamento pa haci inversionnan necesario den 
cuido medico. 
Minister Oduber ta splica cu ta hopi importante pa 
mehora e prome linea di cuido. Pa es motibo ta bay 
percura pa busca mas dokternan di cas. Ta bay bin 
cu estudio di huisarts aki na Aruba cu ta bay wordo 


co-financia pa Hulanda, e mandatario ta contento di 
por bisa cu e acuerdo cu Hulanda ya ta un realidad. 
AruBIG tambe tabata un logro historico cu ta bay yuda 
den mehora nos prome linea di cuido. Minister Oduber 
ta sigui traha pa cumpli cu e compromiso cu e tin pa cu 
e pueblo di Aruba. Pa sigui traha pa mehora e calidad di 
cuido y servicio den su totalidad. Pa asina por ofrece un 
mihor servicio na tur e aseguradonan. Lo bay sigui haci 
inversionnan den cuido medico, sigui inverti den HOH 
y ImSan. Ta bay enfoca mas awor riba turismo medico. 
Minister Oduber ta convenci cu e acuerdo cu a wordo 
firma conhuntamente cu e sector di cuido lo bay duna e 
resultadonan desea. Cu ta pa mehora e calodad di cuido 
y servicio pa tur aseguradonan. 
Finalmente Minister Oduber a gradici tur e firmantenan 
di e acuerdo aki. Danki pa a kere den e acuerdo, esaki un 
biaha mas ta demostra cu hunto nos ta logra mehora e 
calidad di cuido y servicio pa tur e aseguradonan. 

G 
illmar Werleman (studiante di Facultad di 
OGM di UA) a tuma su tempo pa skirbi to- 
cante “Meld ziek y e mal uzo di e sistema”. Esey 
ta di aplaudi. Sin embargo e punto di salida di 
Gillmar ta fout. Simplemente no ta berdad cu un 
empleado cu frecuentemente ta meld ziek ta un 
mal trahado. 


Den mayoria di caso di empleado cu ta meld ziek 
frecuentemente, tin algo mas ta pasando. Hopi 
biaha tin un ambiente toxico na trabao y tin biaha 
hasta tin acoso sexual ta tuma luga. Tambe sa 
sosode cu e empleado no por maneha e trabao 
y esey ta causa stress. Si un empleado ta sinti 
cu su dunado di trabao no ta balora su esfuerso, 
e motivacion di e empleado lo ta na suela. Si 
e dunado di trabao no ta flexibel, e trahado lo 
meld ziek ora e mester cuida su yiu of mayor 
cu ta malo. Hasta ta posibel cu e empleado ta 
buscando otro trabao y p’esey ta meld ziek. 


E realidad ta cu, ora hopi empleado ta meld ziek, 
casi semper e causa di e problema ta e dunado 
di trabao mes. P’esey e dunado di trabao tin e 
responsabilidad pa analisa e ambiente na trabao 
ora e ta ripara cu su empleadonan ta meld ziek 
hopi. Un bon dunado di trabao lo busca pa 
scucha e empleado prome. Asina e dunado di 


Parlamentario independiente mr. dr. Ryçond Santos do Nascimento: 


Empleado ta meld ziek ora e ambiente na trabao ta toxico 


trabao lo por compronde miho kico ta causa cu un hende ta meld ziek. 
Si e empleado ta indica cu tin problemanan na pia di trabao, ta na e 
dunado di trabao pa fix su mesun organisacion, prome cu purba fix e 
empleado. Si un empleado tin problema personal, un bon dunado di 
trabao lo busca manera pa yuda su empleado. Un bon dunado di trabao 
ta compronde cu ta e ta crea e condicionnan pa e empleado sinti satis- 
faccion den su trabao y sinti e motivacion pa yuda e organisacion bay 
dilanti. 


E angulo di Gillmar ta robes, pasobra e angulo ta uno autoritario. E ta 
robes pa mira e empleado cu ta meld ziek frecuentemente como un 
persona inmoral, pasobra no ta na e dunado di trabao pa husga ken ta 
santo y ken ta pecador. Ora e dunado di trabao ta sinti su mes moral- 
mente superior, e ta busca e busca confrontacion cu e empleado y 
manera pa obliga e empleado pa cumpli cu su trabao. E manera autori- 
tario ey ta hustamente loke ta crea un ambiente toxico na pia di trabao. 


E manera di pensa autoritario aki ta graba profundamente den nos 
manera Rubiano di pensa. Si un persona haci malo, e mester sinta riba 
su blaar. Den e caso di e empleado, e mester sinti e dolor di e castigo. 
Esey ta manera cu nos mayornan a lanta nos: e faha lo coregi tur cos cu 
ta robes. Pero e solucion real ta pa cuminsa cu comunicacion. Mester 
scucha y compronde e motibonan pakico un hende ta meld ziek. Riba e 
fundeshi solido di un bon comunicacion por haci compromiso cu ta na 
bentaha di, tanto e trahado, como e dunado di trabao. Ora e dunado 
di trabao ta duna e respet ey na e empleadonan, e ta crea e fundeshi 
pa e empleado sinti su mes motiva pa duna su miho empeño. Ta riba 
e fundeshi di respet y comunicacion so por tin un colaboracion efec- 
tivo entre empleado y dunado di trabao cu lo hisa e productividad di e 
organisacion. 

D 
urante tratamento den Parlamento di 
e ley pa introduci BBO na frontera, mi 
a expresa di no lo por sostene e introduc- 
cion aki sin un toezegging di Gobierno cu 
cubrimento di gasto di logopedia drenta 
na vigor no mas tarda cu BBO na frontera. 
Mi a ricibi critica pa tuma e paso aki, vari- 
ando di critica indicando cu no por relata 
un ley di impuesto na cobertura di logope- 
dia, te cu lo ta corupcion pa un parlamen- 
tario expresa un posicion asina. Permiti’mi 
pone mi decision den contexto. 


Logopedia ta un forma di terapia cu 
entre otro ta stimula e desaroyo di habla. 
Muchanan cu tin un atraso den nan desa- 
royo di habla ta perde oportunidadnan 
crucial pa participa den e mundo social 
ora mas nan mester di dje. Bo desaroyo 
di habla ta importante pa stimula bo 
habilidad di pensa, bo desaroyo social y 
e desaroyo di bo mes como persona. Na 


Aruba tin hopi mucha cu mester di e tipo 
di terapia aki pero nan mayornan no por 
paga p’e. 
Cobertura ta importante pa percura cu 
mas mucha por tin acceso na e tipo di 
terapia aki y asina stimula oportunidad 
igual. 


P’esey dia 9 di November 2021 mi a entrega 
un mocion urgiendo Gobierno pa regla 
cobertura di gasto di logopedia via AZV 
(pakete basico). E mocion a wordo aproba 
unanimamente. Pa realisa e cobertura, 
Gobierno mester traha un “Landsbesluit, 
houdende algemene maatregelen”. Esaki 
ta un tipo di ley cu Gobierno por traha sin 
cu mester pasa Parlamento. 


Despues cu e mocion a wordo aproba, mi 
a follow-up pa cobertura di logopedia bira 
un realidad. Mi a haci esaki entre otro door 
di manda pregunta na e Minister concerni 
(Statenvragen) y a concipia un nota pa 
splica e importancia (Kansengelijkheid 
voor kinderen die logopedie behoeven) cu 
eventualmente por wordo uza pa e “nota 
van toelichting” di e ley. 


Prioridad 
Mientrastanto 20 luna a pasa desde cu 
e mocion a wordo aproba. Hopi otro ley 
a wordo concipia y publica durante e 
tempo aki. Incluyendo proyectonan di ley 
cu un embergadura hopi mas grandi y 
compleho. Durante e periodo di 20 luna cu 
e ley pa cobertura di logopedia no a keda 
cla, mas cu 50 otro ley a wordo publica. 
E leynan cu ta keda cla, y esunnan cu no 
ta keda cla, ta bisa algo di e prioridadnan 
den gobernacion. Ora mi a expresa di no lo 
sostene BBO na frontera sin un toezegging 
cu cobertura di logopedia ta drenta na 
vigor no mas tarda cu BBO na frontera, mi 
ta señalando e importancia di tene bista 
riba prioridad, y e urgencia pa esnan cu 


e necesidad pa tratamento logopedico sin 
por paga p’e. 


Welvaart en Welzijn 
Algun politico a indica di no por relata un 
ley pa cobertura di logopedia na un ley pa 
introduccion di un impuesto. Ami ta wak e 
diferente. Maneho di gobernacion mester 
ta un maneho integral y coherente. No por 
wak un parti di e carteranan di Gobierno 
los di e otronan. Mester tin “eenheid van 
beleid” y mester tene cuenta cu con e 
totalidad di un maneho ta afecta pueblo. 


For di prome cu mi a asumi e funcion di 
Parlamentario, mi a enfatisa e importancia 
di e coherencia necesario entre welvaart y 
welzijn. Esaki ta parti di e ideologia social 
democrata, cu ta e ideologia di ambos 
partido den coalicion. 


Kico ta e proposito di sigui pasa ley di 
impuesto, cu ta aumenta entrada pa 
Gobierno, sin cu parti di e fondonan 
wordo utilisa pa e desaroyo y bienestar 
di en particularmente mucha? Welvaart 
y welzijn mester bay man den man. Mi ta 
compronde e necesidad di mehora e situa- 
cion di finansa publico di Aruba. 


BBO na frontera no ta algo popular pero ta 
parti di un desaroyo fiscal cu mester yuda 
mehora e situacion di nos finansa publico 
y ta yuda crea un level playing field pa loke 
ta trata BBO en general. No ta asina cu mi 
no a analisa y considera e contenido di e 
ley pa BBO na frontera. 


Na mesun momento nos no por perde bista 
di e necesidad di coherencia den maneho 
y balanse entre welvaart y welzijn. Pa e 
motibonan aki, mi a dicidi di condiciona mi 
sosten pa introduccion di BBO na frontera 
na un aporte pa desaroyo y bienestar di 
esnan den necesidad di logopedia. 


Parlamentario Misha Raymond: 


Pakico mi a condiciona sosten pa BBO 
na frontera cu cobertura pa logopedia 

D 
esde 2021 Economisch Bureau 
Amsterdam a bin ta publica e da- 
tos nan riba clima di inversion (“invest- 
ment climate”) den Caribe, pa medio di 
di e Caribbean Investment Climate In- 
dex (“CICI”). Pa di tres aña consecu- 
tivo, Aruba ta lidera e lista di Caribe 
cu e clima di inversion mas atractivo. 
Di tur pais riba e lista, Aruba a recu- 
pera mas fuerte for di e crisis di coro- 
na. Aunke Aruba ta number 1 riba e lis- 
ta aki 3 aña consecutivo, ta notabel pa 
mira un mehoracion den e cifra di CICI. 
Minister Geoffrey Wever ta interpreta e 
noticia como un logro sumamente pos- 
itivo, y ta un reconocemento cu Aruba 
ta riba e bon direccion ora ta trata haci 
negoshi y inversion. E index di CICI, ta 
cuadra tambe cu un publicacion reci- 
entemente di IMF, indicando movecion 
positivo den Aruba su economia, y en 
particular den e facilidad di haci ne- 
goshi (“ease of doing business”) cual 
ta conociendo mehoracion. 


Sint Maarten a logra calcula su cifranan 
pa di prome biaha y a sali e di dos 
“investment destination” mas atractivo 
den Caribe. Esaki tabata posibel danki 
na mehoracion den disponibilidad di 
datonan di Sint Maarten. Contrario na 
Aruba y Sint Maarten Corsou ta baha 
for di 4 pa e di 7 luga riba e lista debi 
na e crecemento economico abou y e 
nivel abou di participacion cu a debilita 
e posicion di Corsou. 


“Mirando atras na diferente proyecto 
cu ya caba ta den ehecucion, unda e 
enfoke ta netamente riba e topico di 
facilidad di negoshi”, Minister Wever 
ta comenta. Entre otro a introduci un 
maneho pa establecimento di negoshi 
nobo conoci como “Vestigingsbeleid”, 
cual a reduci rekisitonan ‘red-tape’ 
y e tempo necesario pa establece un 
negoshi. Digitalisacion tabata y lo 
continua di ta un factor importante pa 


sigui mehora e procesonan. E lo reduci 
gasto y tambe tempo entre aplicacion 
y entrega di permiso. 


Tambe tin promocionnan activo den 
exterior a traves di Invest in Aruba, cu 
ta promove Aruba como un ‘investment 
destination’, y e noticia di CICI sigur ta 
un confirmacion pa empresanan inter- 
nacional cu Aruba ta un destinacion 
pa su inversion atractivo . Un trade 
mission recien pa Colombia tambe a 


enfoca riba e mesun tema. 
Minister Wever ta satisfecho cu contin- 
uamente ta logrando progreso den 
mehora procesonan pa lanta y haci 
negoshi, reduci bareranan, promove 
negoshi entre Aruba y paisnan cercano, 
crea oportunidadnan nobo pa diver- 
sificacion y facilita e transicion di nos 
economia pa uno mas sostenibel. 
“Noticia manera esun aki di CICI 2023 
ta altamente aprecia”, segun minister 
Geoffrey Wever. 


Minister Geoffrey Wever: 


Aruba #1 den clima di inversion den region di Caribe 

P 
a por proteha bo mes di e sangura cu ta transmiti e.o 
Dengue, ta necesario pa nos conoce e sangura aki miho, 
sa kico e ta gusta, kico e no ta gusta, unda e ta frecuenta y 
con eta biba. 


Ta conoci cu e sangura Aedes Aegypti cu ta transmiti e.o 
Dengue ta mas activo den oranan di mainta trempan y atardi 
pa anochi, e sangura no ta gusta mucho claridad. P’esey 
paden e sangura aki por ser incontra scondi den espacio 
scur manera den cashi of bou mesa y stoel. Pafo nan ta 
sconde cualkier caminda unda tin menos claridad posibel. 


Durante dia e sangura aki no ta pica cu frecuencia cu excep- 
cion si bo bay unda nan ta scondi, of si bo camber ta tiki scur. 
Mayoria biaha e sangura ta sali for di su escondite ora ta 
birando scurito pa e por alimenta su mes. E sangura macho 


den mayoria caso ta alimenta su mes di nectar di mata of 
fruta, e sangura muhe si ta pica hende pa e por alimenta su 
mes cu sanger. E sangura muhe mester di sanger pa e por 
pone su webonan. 


Sabiendo esaki cada ciuda-dano individualmente por tuma 
e accionnan necesario pa proteha nan mes miho contra 
e sangura aki cu por ocasiona Dengue of otro malesanan 
transmiti pa sangura, door di: 
• Bista paña cu man y pia largo durante oranan di atardi pa 
anochi 
• Durante dia, inspecciona areanan scur bon pa sangura 
• Uza repelente contra sangura riba cuero cu no ta cubri cu 
paña 
• Den espacio pafo di cas cende mecha of uza bela contra 
sangura 
• Cera porta y bentana di cas prome cu bira scur of uza 
screen na porta y bentana 
• Evita di bishita areanan unda bo ta consciente cu tin hopi 
sangura 
• Spuit paden di cas, camber, oficina y areanan cu bo ta 
frecuenta regularmente cu producto pa mata sangura. 
• Pone baby y mucha chikito drumi bou muskitero 


Tuma accion pa Preveni, 
Proteha y Stop Dengue 


Con pa proteha bo mes di Dengue? 

D 
onald Angela, docente di matematica, ta 
beyond average, 39 aña den enseñansa 
formando diferente generacion. 
Meneer Angela ta un persona cu nunca a para 
keto, te na final e la keda desaroya su mes y 
crece den su profesion como educador. 
Meneer Angela a traha na diferente scol, en- 
tre otro; Colegio Arubano, Schakel College, 
Avondhavo y desde 2013 como educador na 
Universidad di Aruba. Den su ultimo funcion e 
ta laga un legado di mas cu 30 docente den 
su materia adora y stima: _*Wiskunde*_. 
Den nomber di e enseñansa di Aruba, ma- 
sha danki pa bo dedicacion, pasion y amor pa 
siña, instrui, guia y inspira bo studiantenan. 
Disfruta di un pensioen bon mereci. 


D 
urante e acto conmemorativo di 160 aña di abolicion di sclavitud 
den Reino Hulandes riba 1 juli ultimo organisa pa Gobierno di Aru- 
ba, tabatin diferente presentacion y discurso pa reflexiona riba nos his- 
toria di sclavitud y su nificacion como tambe impacto riba nos comu- 
nidad. Un di e obranan cu a wordo presenta tabata e poema “E Pleki 
Shinishi di Sclavitud” di poeta Marilis Becker, ganado di Poeta di Patria 
2022 y prome finalista di Poeta di Patria 2023. E obra a duna un bista, 
conta di diferente suceso como tambe storia di esnan sclavisa durante 
e periodo di sclavitud riba nos isla. 


E poema a toca riba e historia unico di sclavitud na Aruba y a duna 
un bista riba diferente punto manera e aspecto financiero di e negoshi 
di sclavitud, e mescla entre colonista Europeo, esclavo descendiente 
di West-Africa y e poblacion Amerindio. Tambe, storianan di maltrato, 
resistencia y resilencia a wordo comparti. E obra a conta storia di dife- 
rente esclavo manera Sara Leon, Juan Cristoba Rutzeil, Djan Everon, 
Virginia Dementricia Gaai, Florencio Theodoor Bikker y Bicento Marten 
Bremer. Por ultimo, e obra a refleha riba e perseverancia di nos hendenan 
despues di e temporada di abolicion di sclavitud na Aruba. Descendiente 
di catibo manera Dun Dun Ecury y Dada Picus a bira miembronan promi- 
nente y exitoso den comunidad. Marilis Becker a termina su obra cu e 
mensahe cu como pais nos ta conoci pa nos resilencia, e importancia di 
sa mas tocante nos historia y cu danki na e lucha di nos ancestronan cu 
a surpasa e retonan enfrenta nos ta un pais fuerte y resiliente. 


Minister Maduro kier a gradici Marilis Becker pa su presentacion y contri- 
bucion na conta storianan di un periodo y historia ainda relativamente 
desconoci riba nos isla. Pa nos sa for di unda nos ta bin, compronde 
nos presente y fiha riba un miho futuro ta importante pa no solamente 
conoce nos historia y su sucesonan pero tambe esnan cu a forma parti 
e periodo aki. Ta importante pa nos conta storia y na e manera aki duna 
un cara na nos ancestronan y reconoce como tambe honra nan exper- 
encia, lucha y resilencia. 


De formule: Be 
greater than Average 


Minister Xiomara Maduro 
ta refleha riba e poema 
“E pleki shinishi di sclavitud” 


Presenta durante e acto di ‘Conmemoracion di 160 
aña di abolicion di sclavitud den Reino Hulandes’ 

D 
iabierna, 7 di juli 2023, durante un reunion general bon 
bishita, Kiwanis Club of Palm Beach a haci un donacion 
di 29 mil florin den forma di un sistema di panelnan solar na 
Neptalie Henriquez Park. E donacion aki ta den cuadro di ini- 
ciativanan “impactante y sostenibel” cu ta un parti integral 
di e club su plan strategico di termino largo. 


Ariba e reportahe grafico por mira momento cu President 
Daniel Aguirre hunto cu e representante di B-Energy, miem- 
bronan di Neptalie Henriquez Park, y e “chair” di e comite pa 
asuntonan di Club House , ta firma e acuerdo pa asina por 
cuminsa cu e proceso di ehecucion di e proyecto di panelnan 
solar pa e parke. 


Di e forma aki Kiwanis Club of Palm Beach ta pone boso 
contribucion, recauda entre otro for di nos actividadnan 
durante e temporada di Carnaval, den accion pa yuda e 
muchanan den nos comunidad! 


Kiwanis Club of Palm Beach ta kere den sostenibilidad y den 
un bon futuro pa nos muchanan. E contribucion aki, ta yuda 
Neptalie Henriquez Park mantene su gastonan operacional 
abou, crea espacio financiero pa mantencion y inversion 
continuo, y asina garantisa existencia di e parke pa hopi aña 
mas. 


Kiwanis Palm Beach ta forma parti na e organisacion global 
“Kiwanis International” cu ta un instancia caritativo dedica 
na servicio na comunidad cu e obhetivo principal pa haci 
nos mundo miho door di cambia un comunidad pa medio di 
un mucha cada bes. 


Mas informacion por haya riba: www.facebook.com/kiwani- 
spalmbeacharuba of www.kiwanis.org 


Kiwanis Club of Palm a haci donacion di 
29 mil florin na Neptali Henriquez Park 


Pa un sistema di Solar Panel 

E 
ultimo edicion di ‘Periodista pa un Dia 2023’ a tuma luga 
den un atmosfera diferente na unda cu nos periodistan- 
an hoben a haya un recorido na nos planta nacional, TeleA- 
ruba. E team di TeleAruba y di Prensa Gobierno a ricibi e 
muchanan compaña pa nan mayornan. 


Despues di 5 siman den juni na unda cu nos muchanan por a 
siña hopi di e trabou di prensa na Aruba, scuchando exper- 
encianan di periodistanan conoci di TeleAruba, na unda cu 
tambe e muchanan por a siña di e trabou di presentadora 
di Conferencia di Prensa di Gobierno señora Sandra Croes, 
como tambe haci preguntanan na Prome Minister Evelyn 
Wever-Croes den mesun setting cu usualmente un confer- 
encia di Prensa di Gobierno di Aruba ta tuma luga, diabierna 
ultimo, e muchanan por a siña mas di tur loke ta pasa na nos 
planta nacional. 


Pa e muchanan tawata hopi impresionante pa wak tur ekipo 
cu TeleAruba tin pa presenta noticia pa nos comunidad. Nan 
a sinta den e estudio na unda tur anochi noticia ta sali pa 
nos pueblo. E muchanan a saca potret y por a mira y siña con 
un edicion di Telenoticia ta wordo haci. Cu esaki, TeleAruba 
a duna henter e Proyecto ‘PERIODISTA PA UN DIA’ 2023 un 
toke mas profesional. Y riba e ultimo dia, señora Angie Dirks 
y señora Jenniree Dirks tambe a join pa mustra e muchanan 
di tur e trabou y preparacionnan cu ta wordo haci prome y 
durante e noticiero. 


Prome Minister ta gradici tur esnan cu a haci e proyecto aki 
un exito asina bunita. Un danki na TeleAruba cu a partner 
cu Gobierno den un proyecto asina bunita y educativo. Na 
na Director di TeleAruba señor Giovanni Kock cu a brasa e 
Proyecto aki hunto cu Gobierno. Danki na e periodistanan 
di TeleAruba cu a tuma tur tempo pa splica nos muchanan 
mas di e trabou aki: señor Andrew Vrolijk, señor Aldrick 
Werleman, Señor Patrick Everon, señora Alejandra Forero y 
señora Siomara Everon. 


Un danki na Sandra Croes, presentadora den Conferencia 
di Prensa di Gobierno di Aruba, kende a duna e muchanan 
consehonan valioso di e trabou cu e ta haci den cada confer- 
encia di prensa di Gobierno y specialmente pa semper stima 
nan trabou y cu dedicacion pa asina nan por tin resulta- 
donan feliz. 


Prome Minister ta gradici tambe tur e mayornan pa permiti 
nan yiunan participa y a coopera pa asina e Proyecto a bira 
uno exitoso. Specialmente, Prome Minister ta gradici nos 


muchanan cu a participa sin miedo y cu hopi entusiasmo y 
haci nan preguntanan na nos mandatario. 


Prome Minister muy en special, ta gradici e Comision 
Periodista pa un Dia, bou guia di señora Joally Croes, cu 
hunto cu un ekipo dinamico, a haci e proyecto aki no sola- 
mente posibel den un tempo di preparacion hopi cortico, 
pero uno hopi exitoso. E comision ya caba ta preparando e 
siguiente proyecto pa nos muchanan pronto lo anuncia mas 
tocante esaki. “Danki di curason, boso ta tremendo”, Prome 
Minister a expresa. 


“Mi ta spera cu e proyecto aki inspira nos muchanan pa ta 
mas consciente di e importancia di e trabou di prensa na 
Aruba y cu den futuro nos tin mas periodistanan prepara 
pa sigui haci e trabou importante di periodismo”, Prome 
Minister Evelyn Wever-Croes a expresa. 


Prome Minister Evelyn Wever-Croes: 


Ultimo edicion di ‘Periodista pa un Dia 2023’ na Telearuba 


E comision ya caba ta preparando e siguiente proyecto pa nos muchanan 

D 
en un celebracion ameno na e compania di auto Yrausq- 
iun a anuncia e flota nobo pa patruya policial y departa- 
mento di trafico y polis na frontera. 


Den presencia di minister di Husticia y Asuntonan Social 
Sr.Rocco Tjon, altocomisario di Polis drs. Ramon Arnhem, 
mando policial y gerencia di Yrausquin a haci e acto simbolico 
aki. 


Cuerpo Policial Aruba lo bay ricibi patruyanan policial nobo 
di e marca FORD modelo Everest y Ranger. E escogencia aki 
a bin despues cu un comision di polis a organisa y a inves- 
tiga y test drive algun auto pa e flota nobo. Conhuntamente 
cu Ministerio di Husticia e trabounan pa escoge e flota nobo 
a bay lihe y e recomendacion a cay pa e dicho marca aki y di 
e forma aki Yrausquin ta gana e destaho publico. 


Ademas di esaki Cuerpo Policial Aruba tambe lo ricibi un flota 
nobo di vehiculo pa departamento di recherche y personal 
administrativo. 


“Inverti den nos hendenan, tecnologia y material y crea un 
sentido di siguridad pa nos comunidad y nos agentenan. 


Cuerpo Policial Aruba ta den desaroyo positivo pa asina 
crea un base solido pa e futuro di KPA”. Tabata palabranan 
di altocomisario Arnhem hopi satisfecho cu otro logro mas 
pa bienestar di KPA y e siguridad di Pais Aruba. 


Alabes esaki lo ta prome biaha den historia di Aruba cu no 
ta solamente patruya policial y sofistica lo wordo ricibi den 
e flota nobo aki pero tambe “Data Terminals”. KPA ta sigui 
innova cu tecnologia, cada un vehiculo lo ricibi computer 
den auto pa asina facilita e agentenan cu nan trabou diario 
y di e forma aki avansa den tecnologia. Di e forma aki Aruba 
ta dal un stap grandi locual ta tecnologia y husticia. 


Pronto e vehiculo nobo nan aki ultimo modelo lo subi riba 
nos carteranan cu e colornan di nos bandera blauw cu su 
strepinan geel cu orguyosamente nos ta carga tur dia. 


Inverti den material y personal ta prioridad di KPA 


KPA lo ricibi flota nobo pa patruya policial 

D 
iasabra 22 di Juli lo tuma luga den 
Cas di Cultura e eleccion di Miss 
Teen Aruba International 2023. 


Un total di 8 candidata lo competi pa 
e corona mas codicia di nos hubentud 
cual ta Miss Teen Aruba International. 
E aña aki GLW Foundation ta celebra su 
di 14 eleccion como Miss Teen Aruba 
International , pues ta preparando pa 
su gran celebracion di 15 aña na 2024. 


Ban conoce un poco mas di Youmika 
CONTA MI UN POCO DI BO ? 
Mi nomber ta Youmika Pierre mi tin 18 
aña , Mi a termina 3de niveau sector 
economia di EPB San Nicolas y mi a 
gradua ,mi a nace na Haiti, mi a bin 
Aruba ora mi tawata tin 6aña di edad, 
mi ta un persona hopi fun mi gusta 
pone ambiente,mi gusta pone color na 
bida di tur hende cu ta rond di mi,mi 
gusta baila y mi ta cu gusta bestia 
masha hopi mes 


KICO TA BO DREAM JOB? 
Mi dream job ta pa bira un psycholoog 
di mucha of sea di hende grandi tambe 
cu a wordo pasa den abuso sexual y 
abuso fisico. 


DICON MISS TEEN 
ARUBA INTERNATIONAL ? 
Mi a kies Miss Teen Aruba Internacional 
pa por a experiencia algo nobo y pa siña 
cos nan nobo,y tambe pa siña conoce 
mi mes mas, pa demostra mi beyesa cu 
mi darkskin natural, Pa asina topa cu 
e prome porta cu lo yuda mi laga mi 
soño bira realidad, representa Aruba 
na miss universo . 


KICO TA BO CUMINDA PREFERI? 
As a Haitian girl mi gusta e Haitian 
sazón, ban bisa un bon griyo cu pikliz, 
sin lubida nos famoso sopi di pampuna 
di e dia di independencia. Mi ta un 
pasta lover tambe. 


CUA TA BO DREAM 
VACATION DESTINATION ? 
Mi dream vacacion ta pa bay Mexico 
bishita Mazatlan y Cancún y bay Haiti 
pa bishita “Labadie” cu ta un luga 
turistico na mi pais masha bunita mes. 


COLOR FABORITO? 
Mi gusta tur e color nan, tur ta pas cu 
mi darkskin pero si mi lo kies par cu mi 
gusta mas e lo ta blauw, ros, biña. 


KICO POR PONE BO RABIA? 
Mane cu mi a bisa na mi presentacion 
mi ta un mucha muhe masha lief mes, 
uza un hende ta haci uzo di mi pa por 
haci su cos nan, ora mi ta wak un mucha 


ta wordo abusa of wak un hende grandi 
ta pasando den abuso. 


KICO TA HACI BO FELIS? 
Loke ta haci mi feliz ta bida,haciendo 
tur lo Locual mi gusta por ehempel 
baila, boxing, scucha cantica, pasa 
tempo cu mi cacho nan. 


Nos ta desea Youmika tur clase di 
exito pa anochi final di Miss Teen Aruba 
International, si bo ta desea di cumpra 
carchi por haya esaki cerca bo candi- 
data preferi pa 50 florin of reserve di 
bo na 5616151. 
Miss Teen Aruba International nos ta e 
ACADEMIA. 


Cera conoci cu candidata No. 2 


Youmika Pierre pa Miss Teen Aruba International 

L 
a Cabana Beach Resort & Casino a host nan cel- 
ebracion tradicional di segundo kwartaal unda a 
honra trabao y dedicacion di su empleadonan den e 
ballroom presenta pa departamento di recursonan hu- 
mano & team di food & beverage. 


E encuentro a reconoce e logronan di empleadonan, 
supervisors, teams y lidernan di e kwartaal entre 
april, mei y juni 2023. Palabranan di aprecio a wordo 
comparti pa gerencia adresando e resort su logronan 
grandi den cada departamento. General Manager Joe 
Najjar a comparti algun pensamento adicional inspira- 
tivo, gradiciendo su empleadonan pa semper haci nan 
best y activamente participando den e exito di e hotel. 


Ambos nominadonan y ganadonan ta un inspiracion 
grandi pa nan coleganan segun Najjar, y nan esfuer- 
sonan ta un testimonio na loke ta e standard halto di 
excelencia cu tin na La Cabana Beach Resort & Casino. 
Como parti di e ceremonia, tur nominado a wordo 
yama dilanti pa disfruta di un aplauso mientras cu nan 
ta wordo presenta cu certificadonan atractivo. 


Pa April, Henry Garcia, Pool & Beach a briya mas cu 
tur, pa Mei tabata Raoul Sylla, Food & Beverage, tambe 
cu resultadonan excelente, Juni a bay pa Yolanda 
Boekhoudt, Housekeeping, pa su contribucionnan 
tremendamente valioso na e su departamento y e 
hotel. 
Supervisor di e segundo kwartaal a bay pa Sandy 
Ras di Engineering y pa loke tabata departamento di 
Housekeeping Room Attendants a bay cu e reconoce- 
mento pa segundo miho team di e kwartaal. 
E ganadonan pa empleado di luna a ricibi un plakaat, 
un dinner na balor di $100 na Islander’s Grill, 100 
strea pa e in-house incentive program, y $100 riba 
nan salario. Nominadonan a ricibi tambe un certificado 
bunita hunto cu 50 strea. 
Un pabien ta bay na tur ganado y nominado! 
Sigui inspira otro pa bay dilanti. Bo trabao y dedi- 
cacion ta excelente y La Cabana ta aprecia bo! 
Un danki grandi ta bay na Food, Beverage & Kitchen 
staff pa e tremendo trabao durante e catering di e 
evento aki. 


La Cabana su ‘super stars’ di 
segundo kwartaal a briya na grandi! 

D 
esde 1 juni te cu 29 juni 2023 un otro 
grupo mas di tata a participa y termina 
e proyecto di Best Dad Ever. Best Dad Ever 
ta un proyecto cu ta stimula participacion 
di tata den bida di nan yiunan. 


Fundacion Telefon pa Hubentud Aruba a 
facilita Best Dad Ever na un grupo di tata 
cu a ser recluta pa Centro di Desaroyo di 
Hende Muher (CEDEHM). 
Banda di e servicionan cu CEDEHM ta ofrece 
na hende muher nan na Aruba pa desaroya 
nan mes, CEDEHM tambe ta ofrece diferente 
servicio na hende homber. E hende homber 
den relacion y/ of den famia, ta importante 
den e sosten pa hende muher su desaroyo. 
Basa riba esaki CEDEHM a acerca Fundacion 
Telefon pa Hubentud Aruba pa facilita Best 
Dad Ever na un grupo di tata. 


E tatanan cu a participa a ricibi diferente 
tipnan, informacion y conocemento pa 
asina nan por ta mas involucra ainda den 
educacion di nan yiunan. Tambe e tatanan 
a trece nan experiencia y preocupacionnan 
dilanti, nan a enfoca riba kico nan a ricibi 
den nan educacion cu nan ta desea di sigui 
cune y kico nan no lo implementa den e 
bida di nan yiunan y nan a intercambia di 
experencia cu otro. Best Dad Ever ta enfoca 
riba e importancia pa e tata ta involucra 
den bida di su yiunan. 


Na final e tatanan cu a participa na Best 
Dad Ever a ricibi un certificado. 
Un danki ta bay na Fundacion Telefon pa 
Hubentud Aruba pa facilita Best Dad Ever 
na Centro di Desaroyo di Hende Muher. 
Tambe un gradicimento ta bay na Famia 
Planea Aruba y Partera Michael Quandt pa 
nan participacion durante Best Dad Ever. 


Pa mas informacion tocante diferente 
servicio di CEDEHM por tuma contacto cu 
nos via nos facebook page:CEDEHM (Centro 
di Desaroyo di Hende Muher), 
Email: info.cedehm@gmail.com of na Tel: 
588-1391 


CEDEHM conhunto cu Fundacion Telefon pa Hubentud 
Aruba a brinda un otro grupo di tata Best Dad Ever 

DEN HAAG – Na Gemeentehuis di Venray a tuma luga un 
recepcion di despedida pa Leontien Kompier como burge- 
meester di Venray. Tambe e municipio di Venray a despedi 
di “wethouder” Jan Jenneskens. Pa sra. Kompier esaki ta 
nifica tambe despedida dje den e funcion di burgemeester 
cu el a ocupa pa e ultimo 14 añanan. Entre e grupo di invi- 
tadonan tambe tabata presente Minister Plenipotenciario di 
Aruba mr. Ady Thijsen. Esaki debi cu Aruba y Venray ta den 
proceso pa yega na un forma di cooperacion concreto. 


Pa es motibo ey den e programa tabata tin espacio pa 
Minister Thijsen por a dirigi algun palabra na burgemeester 
Kompier. Den su discurso sr. Thijsen a cuminsa na bisa cu 
den su maneho pa bishita municipio y provincianan pa busca 
forma di cooperacion, Venray ta e prome municipio cu el a 
bishita. ‘Mi a keda ricibi na un manera sumamente caluroso. 
Mi a sinti mi mesora na cas. Desde e prome encuentro aki 
na Venray mi a mira den Leontien Kompier un persona cu 
hopi amor pa e sector publico. Tambe tabata bisto desde 
e prome dia cu lo bay sondea posibilidad di cooperacion 
entre Venray y Aruba. Hopi lihe a bin riba e sector di apicul- 
tura. E hecho cu esaki ta hopi conoci na Venray a pensa di 
uza e experticio aki pa yuda engrandece e sector di apicul- 
tura na Aruba. Mientrastanto nos a drenta den contacto cu 
Universidad di Wageningen y durante di mi bishita di trabao 
na Aruba mi a hiba combersacion cu un di e imkernan mas 
grandi na Aruba. E informacion cu nos a ricibi for di e comb- 
ersacionnan aki lo mester duna caminda pa cana pa mira 
con e sector aki na Aruba por wordo hisa na un nivel aun 
mas profesional,’ asina Minister Thijsen a bisa. 


‘Nos a papia aki na Venray tambe di un exposicion comun 
riba Carnaval. Tanto Venray y Aruba conoce un tradicion 
largo di celebracion di Carnaval. E similaridad aki nos kier 
trece hunto den un manifestacion comun di nos balornan 
cultural. No ta pornada cu na 2024 Aruba ta celebra 70 aña 
di Carnaval y ta e momento adecua pa e poblacion di Venray 
y vecindario cera conoci cu un pida tradicion Caribense,’ 
segun sr. Thijsen. 


E mandatario a bisa di e ultimo lunanan a yega na conoce 
Leontien Kompier como un persona cu tin un cariño inmenso 
pa Aruba. Un persona unico y particular, segun sr. Thijsen, 
cu na e ocasion special aki, a conduci pa cu den nomber di 
Aruba duna burgemeester Kompier un regalo special. ‘Nos 
regalo ta un pintura di e artista Arubiano Elvis Tromp y cu ta 
ilustra un paisahe Arubiano, unda bo ta mira un cas tipico, e 
conocedo mata di Divi Divi y cadushi cu ta caracteristica pa 


Aruba. Mi ta spera cu e cuadra aki lo haya un luga special 
den bo hogar como un recuerdo na e contacto corto, pero 
intensivo entre mi persona y bo persona. Un contacto cu 
sigur no ta caba akinan,’ asina Minister Thijsen a bisa. 


Despues di su discurso Minister Thijsen a haci entrega di 
e regalo na burgemeester Leontien Kompier di Venray. 
Burgemeester Kompier di su banda a gradici Minister 
Thijsen y Aruba pa e bunita regalo y palabranan expresa na 
su persona. 


Potretnan cortesia di Arubahuis 


Aruba invitado special na recepcion di 
despedida pa burgemeester Kompier di Venray 

Fortaleza pa Famia 


P 
asobra tur cas ta wordo traha door di un hende, ma Esun cu a traha tur cos ta Dios (Hebreonan 3:4). 
Den e tempo cu nos ta bibando aki, tur cas tin mester di ayudo di Dios, mas cu awa, mas cu luz, mas cu telefon, e pres- 
encia di Dios, ta necesario den cada hogar. Den cada cas y cada bida, tin un bashi cu ta solamente Dios por yena, hopi ta 
purba yena e bashi cu cos material, cu paranda, y inmoralidad, cu alcohol, pero den tur circunstancia nos por ripara cu 
no tin nada pa reemplasa Dios den nos bida. 


No perde tempo cu deseonan di mundo. pasobra den e cos ey no tin ningun tipo di ganashi, pero di berdad, di berdad, 
nos mester aplica e Palabra di Dios den nos bida, nos hogar y nos Famia. 


Si Señor no traha e cas, envano esnan cu trahe, ta traha y cansa curpa. Si Señor no warda e stad, ta envano e guardia ta 
keda lanta. (Salmo 127:1). 


Lo mi halsa wowonan na e seronan, for di unda mi yudansa lo bini? Mi yudansa ta bini for di Señor kende a traha cielo y 
tera (Salmo 121;1+2). 


Cada dia cu nos lanta mainta, nos ta mira cu e direccion cu e sistema di mundo ta bayendo, ta imposibel sigui padilanti 
sin Dios, pasobra nos no por cera wowo pa e maldad cu ta aumenta, y e meta ta pa destrui hogar, famia y matrimonio. 


Nos yiunan mester di Dios den nan bida, y e mayornan cu sa esey ta sclama na Dios, pa nan yiunan, pasobra di berdad 
e plan di diabel contra hubentud ta teribel. Nunca antes tabatin un atake asina formal contra famia, matrimonio y e 
hubentud cu tur clase flecha venenoso, ta reina un insiguridad asina grandi cu ta solamente e presencia di Dios den bo 
hogar por trece trankilidad. 


Esun cu ta biba bao di e proteccion di e Haltisimo, lo permanece den e sombra di e Todopoderoso. Lo mi bisa Señor, Mi 
refugio y mi forti, mi Dios den kende mi ta confia( Salmo 91:1+2). 


Lo bo warda den pas perfecto, esun cu su pensamento ta permanece den bo. Pasobra e ta confia den bo. Confia den 
Señor pa semper, pasobra den Dios e Señor nos tin un Baranca eterno (Isaias 26:3-4) 


Ta tempo pa sigui Dios y confia den su palabra, no ta tempo pa biba complace hende, y complace tur clase di bagamun- 
deria, cu por presenta, pero wak pa bo cas tin e Structura di Dios, cual ta cuminsa, cu obediencia na Dios, lanta e nivel di 
respet y moral bek den bo cas, pasobra asina bo hogar por keda para. 


Cuanto hende no ta biba den un edificio bunita, pero e amor di hogar ta na suela, e respet no tey, e trankilidad a bandona 
masha tempo, pa falta di conocemento y temor di Dios. 


Un cas yena cu placa, mester bira un hogar, pasobra placa no por cumpra cariño, placa no por cumpra amor, placa no por 
trece pas, pasobra e pas berdadero ta bini di Dios, y nada por reemplasa e luga di Dios den nos hogar y den nos curason. 


Si bo pone bo mes disponibel, pa yuda esnan cu tin hamber, y satisface e deseo di esnan cu ta afligi. e ora ey bo luz lo 
sali den scuridad y bo tiniebla lo bira manera merdia (Isaias 58:10). 


Awor mas cu nunca ta tempo pa cada mayor, bati na porta di Dios pa yudansa, pa asina na para firme, cana firme y biba 
firme den Señor. 


Sinceramente, Pastor Marcel Balootje 


Cada hogar mester di yudansa di Dios 

Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Marie Jacqueline 
Bardouille-De Palm 


Boso muestra di atencion ta di hopi aprecio y un 
gran sosten pa nos. Nos kier a gradeci Wilhelmina 
Kanker Fonds, Aurora Funeral Home y tur persona, 
cu prome, durante y despues di enfermedad di 
Jacky a duna sosten na Jacky y famia. 
Boso muestra di atenshon tabata un gran 
consuelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 santo sacrificio di misa na 
Birgen di Fatima; 10 juli, 14 juli y 15 di juli. 


Boso presencia ta altamente aprecia. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento inespera di nos ser stima: 


Sharine Loopstok 
Cariñosamente yama “Tante Ka of Shari” 
*04-12-1967 - †08-07-2023 


Acto di entiero lo wordo anuncia despues 


WILLEMSTAD - Diadomingo 9 
di juli 2023 alrededor di 18.00, e 
personal di Cuerpo Policial cu ta 
staciona na Hato (Hato Polis) a tene 
un control den e area di Salida di 
aeropuerto. 
E control aki tabata basa riba viola- 
cion di ley di trafico, opio y arma. 


A controla un total di 15 vehiculo 
y a reparti 5 proces-verbaal pa e.o. 
maneha un vehiculo sin: 
• Rijbewijs valido; 
• Seguro di auto valido; 
• Glas scur di plak den windshield 
dilanti. 


Den tas di un chauffeur y un 
co-ocupante polis a encontrá un 
cantidad limita di droga pa propio 
uzo cu a keda confisca. 
E control aki ta continua. 


Control na Aeropuerto 

Cu un inmenso tristeza pero conforme boluntad 
di Dios y agradecido cu tur e amor y tur loke e la 
hasi pa nos, nos ta anuncia cu e la bay laga nos 
y a bay sosega den brasa di Señor 


Carmen Virginia Ras 
“miho conoci como “Vera” 
*11-01-1945 †05-07-2023 


Na nomber di su mayornan: 
†Lica y †Ale Ras 


Na nomber di su yuinan: 
Mayra y esposo Robert Quandus-Solognier 
Jessica y esposo Jose ”Wachi” Geerman- 
Solognier 
Michael y esposa Maria Solognier Gomes Ferreira 


Nieto y nietanan: 
Gleysh Croes, Robeshca y esposo Patrick Vrolijk- 
Quandus, Jessylaine-Nigel y Paola Werleman y 
famia -Samantha Geerman, Celine Solognier 


Bisanieta y bisanietonan: 
Jean Dwayne-Miyah-Sheudrickson-Dwayne- 
Mayson 


Rumannan: 
†Adela Ras y famia na Hulanda 
Johanita Ras y famia 
†Timotheo y Inchi Ras Croes y famia 
†Dominico Ras y famia 
Alberto y esposa Lucita Ras-Kock y famia 
†Berta y †Martin Jansen y famia 
Rita y Lorenzo Maduro y famia 
Alida y †Roland Thijsen y famia 
Eli y Adi Ras-Willems y famia 
Reina y Adrian Oduber y famia 
Elva y All Maria y Famia 
Mirta y Roland Danje y famia 
Johnny y Camille Ras-Daou y famia 


Mescos cu un ruman: 
Brenda Herniquez y famia na Hulanda 


Ex-Cuña: Adriana Maduro y famia, Rinda Navas 
y famia 


Subrina nan y Subrino nan mucho pa menciona, 
Primo y Prima nan mucho pa menciona 


Tanta di respet: Catrin Ras 


Madrina: Rafaela Croes 


Manera un nieta: Saidi Cannegieter y Famia 


Ihanan: Judella Maduro, Sharlin Ras, Grace Ras, 
Dulce Solognier 


Amiga/o nan: 
Elaine y †Dominic Morello na Boston, Olga 
Solognier y famia na Hulanda, Rita Solognier y 
famia na Hulanda, Zeraida Solognier y famia, Elio 
Solognier y famia, Rudy Solognier y famia, Dolfi y 
Lucia Ruiz 


Ex collega nan na Angelo Aruba 


Si den nos tristeza nos por a lubida un of mas 
famia nos disculpa 


Condolencia lo tuma lugar na Aurora Funeral 
Home 10 July 2023 di 7,or pa 9,or di anochi 


Ta invita pa acto di intiero cual lo tuma lugar na 
Misa Imaculada Conception St Cruz Diamars 11 
July 2023 di 9,or pa 11,or di mainta y despues lo 
sali pa Santana Catholico na St Cruz. 


Nos ta lamenta cu despues di intiero no por ricibi 
bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


A fayece cristianamente: 


Felipe Gregorio 
Gamarra 
*24-12-1934 - †04-07-2023 


Na nomber di su: 
Esposa: †Ina 


Yiunan: 
Edwin Gamarra y Petra Eikenaar 
Glenda y Silvano Vrolijk 
Brenda Gamarra y yiunan 
Raquel y Gisbert Boekhoudt 
Jenny Gamarra 


Rumannan: 
†Angelica Orman y †Esposo 
†Serapio Gamarra 
†Petra Gamarra y †Esposo 
†Cola Gamarra y Esposa 
†Miguel Gamarra y †Esposa 
†Martin Gamarra 
Maria Gamarra 
Jose Gamarra y Esposa 


Nieto(a)nan: 
Jouraine Vrolijk 
Solange y Bachi 
Marylin Vrolijk 
Lizandra Vrolijk y famia 
Rudwin y Estevelin v/d Biezen 
Marvin Vrolijk y famia 
Mervin Vrolijk y Benilda Frias 
Randolf v/d Biezen y Tara Sibum 


Mescos cu nieto(a)nan: 
Jenelee Croes 
Xavier, Ariana y Emil Boekhoudt 


Bisanieto(a)nan: 
Genesis, Genelee y Zayk Bissik 
Kianah Vrolijk 
Xander, Xandrick Boekhoudt 
Jaylin, Jahaira v/d Biezen 
Aiden v/d Biezen 
Bermaileys Vrolijk 


Sobrino(a)nan 


Swa y cuñanan: Dela Hart y famia, Frida 
Henriquez y famia y Wiwi Lacle, Margo Gamarra 
Suegro y suegranan 


Ihanan, Bisiñanan, ex emleadonan di Lago, Bright 
Bakery y Panaderia Moderna 
Ayudantenan: Deicy lopez, Angela y Nelby 


Demas famianan: Lacle, Gamarra, Hart, 
Henriquez, Angela, Orman, Brete, Geerman, 
Rodriguez, Vrolijk, Wolf, Ras, Vasquez, Jansen, 
Frias, Ramirez, Sibum y Koolman, Boekhoudt y 
Eikenaar 


Nos disculpa si encaso nos por a lubida un of mas 
persona den nos tristeza. 


Ta invita pa assisti na acto di entiero cu lo tuma 
lugar Diamars 11 di Juli 2023, di 2or pa 4or di 
atardi na Misa Inmaculada Concepción na Santa 
Cruz y después lo Sali pa Santana Católico na 
Santa Cruz. 
Nos disculpa cu después di entiero nos no por 
ricibi bishita di condolencia na cas. 


Mira con Dios a salba mi, 
Tur mi confiansa ta den djE, 
Mi n’ tin miedo: Señor Dios ta mi forsa, mi 
refugio. E mes t’Esun cu a salba mi. 
Isaías 12:2 


Cu inmenso tristesa na nos curason, pero 
conforme cu boluntad di Señor, nos ta participa 
fayecimento di nos esposo, tata, ruman y omo: 


Sr. Alvin Johannes Lake 
tambe conoci como: Benz 
*12 december 1965 - †5 juli 2023 


Na nomber di su 
Esposa: 
Jeanise Lake-Tromp 


Yiu muher: 
Robin Lake y pareha Maurice in ‘t Veld 


Mayornan†: 
Aura y Johannes Lake-Spencer 


Rumannan: 
Ruby y Eric Rafaël-Lake 
Glenroy y Mirna Lake-Kock 
Osmar y Wini Lake-Ras 
Eric y Edwina Lake-Geerman 
† Glenda Lake 
Albert y Editha Lake-Wolter 
Ellen Lake 
Astrid y Karel Dirksz-Lake 
Gwendolyn Lake 
Lisa Dielingen y Gerald Donato 


Subrinonan: 
Jonathan, Jelitza, Gregory, Suhaël, Jerrianne, 
Régène, Jennifer, Joally, Albert, Brian, Roger, 
Rachel, Christopher, Ericson, Linelsa, Timothy, 
Erishka, Aimee, Nigel, Alex, Christopher y 
Angelina 


Cuña y swanan: 
Dr. June y Amablo Geerman-Tromp y famia 
Richard y Tameka Tromp 
Shaline Tromp, Brian y Brandon Croes 


Suegronan: 
Maria-Olivia de Kort y † Fransisco Tromp 


Amigonan di infancia: 
Boris, Tirso, Clyve, Raynald y Wolter 


Primo y primanan, comer y compernan, ihanan 


Henter Cuerpo Policial di Aruba, en especial 
SBV Noord 


Y tur demas famianan: Lake, Tromp, Spencer, 
Toppenberg, de Lannoy, Cortes, Escalona, 
Martin, Richardson, Arrindell, Peterson, Rafaël, 
Kock, Ras, Geerman, Wolter, de Kort, Dirksz, 
Tjen a Kwoei, Cardoze, Ellis, Holmond, Hassell, 
Dielingen, Rincones, Croes 


Lo aprecia presencia di famia, bisiña y 
conocirnan pa asisti na condolencia y e acto di 
entiero. 


Condolencia lo tuma lugar dialuna, 10 di juli 
2023 na Royal Funeral Home di 6’or pa 9’or di 
anochi. 


Entiero lo tuma lugar diamars, 11 di juli 2023 
na Misa Birgen di Fatima na Dakota di 1’or pa 
4’or di atardi. Despues di entiero lo bai rumbo 
santana publico na Sabana Basora. 


Ta duel nos, pero nos no por acepta bishita di 
condolencia na cas despues di entiero. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jeannine Jean 
*14-03-1948 - †14-06-2023 


Acto di entiero lo wordo anuncia despues. 


Señor ta mi wardador, 
mi ‘n tin falta di nada 
Den cunucu di jerbe berde 
e ta ponemi sosega 
E ta hibami na awa trankil, 
pa mi bolbe haya forsa 
Salmo 23 


Cu inmenso tristesa den nos curason pero 
conforme cu Dios su boluntad, nos ta 
anuncia fayecimento di nos mama, wela, 
bisawela, ruman, tanta: 


Rosa Leon-Croes 
Mihor conoci como: Machi Rosa 
*30 augustus 1935 - †05 juli 2023. 


Na nomber di su: 
Casa: 
†Segundo “Dun” Leon. 


Yiunan stima: 
Pina, †Nai y famia 
Tom, Mena y famia 
†Dufi, †Patsy y famia 
Mito, Mary y famia 
Mario 
†Foyang, Jacky y famia 
Mirta Chendo, Maribel y famia 


Nieto y nietanan: 
Cherylis y George, Dairylis, Genard, Naima 
y y famia, Bernard, Narasha y famia, Leticia 
y Jonathan, Enrick Junior y famia, Tessa y 
Steven, Renzo Florencio, Janella, Ryan y 
famia, Xavier, Janilla, Oswin y famia, Anabel, 
Aneuris y famia, Estefany, Brandell y famia, 
Jonathan, Amanda y famia, Jeandomar 


Bisanieto y bisanietanan stima 


Rumannan: 
† Siria, †Agapito y famia 
† Basilica, † Julio Jansen y famia 
† Lourenzo y famia 
† Venancio, † Berta y famia 
† Fransisco 
Maria Rafaela 
† Juan 
† Enrique 


Swa y Cuñanan y nan famia, Sobrino- y 
Sobrinanan, Ihanan, Comer y Compernan, 
conocirnan y demas famianan. 


Bisiñanan stima: 
Shaky y Hubert de Cuba., Majela Werleman. 


Amiga di cas stima: Cristina Ras. 


Famianan: Croes, Leon, Martijn, Ras, 
Geerman, Jansen, Lou, Boekhout, Thijsen, 
Almary, Wouters, Werleman, Everon, 
Feliciana, Maduro, Kelly, Rasmijn, Daal, 
Mercalina, Wever, Paesch, de Cuba, Lesire, 
Alvarado, Helena, Wong A Ton, Maduro, 
Briesen, 


Ta invita pa acto di entiero cual lo tuma 
lugar, diaranson 12 juli di 2or pa 4or di atardi 
na Aurora Funeral home, despues lo sali for 
di Aurora pa Santana Pastoor de Vries. 


Cu inmenso dolor na nos curason pero conforme cu 
boluntad di Dios nos ta anuncia fayecimento di: 


Beatrix Juliana 
Geo-Tromp 


Cariñosamente yama: 
“Truus of Truusje” 


☼ 23 May 1949 - † 6 July 2023 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa 
fayecimento di: 
Sra. Egidia D. Tromp 
Cariñosamente yama “Diana y Nana” 
*01-09-1957 - †25-06-2023 


Na nomber di su: 
Yiunan: 
Kenrick 
Kiarra 


Nietanan stima: 
Kelsey 
Kenjelaine 


Iha: 
Shy-Vienne 


Rumannan y demas famia 


Ta invita pa acto di despedida cual lo tuma 
lugar na Misa Sta Anna na Noord, diarason 12 di 
juli 2023 di 9’or pa 11’or di mainta. 
Cremacion lo tuma lugar despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor ta 
hasi” - Salmo 33 


Cu inmenso dolor na nos curazon y 
agradecido di tur loke e l’a haci pa nos, nos ta 
participa fayecimento di: 


Mario Mauricio Fingal 
Mihor conoci como: Mai, Papa, Papa Mai, Opa, 
Opachi, Granpoppop, 
Momo, Mo Mai, Don Mario 
*22-09-1925 - †06-07-2023 


Co-fundador di Fundacion Conseho Parokial 
Paradera 
X-vicepresident di F.C.P.P. (Centro/Club Caiquetio) 
X-president di S.C.A. 
X-president di Mosaico (Santa Fe) 
X-miembro di comision di Oranje Comité 
X-miembro di comision di Misa di Paradera 
Lid in de orde van Oranje Nassau 


Viudo di: Chanita Fingal-Biesum 


Na nomber di su: 
Yiunan: 
Joy y Jenny Fingal-Tromp 
†Edith y Robby Feliciana-Fingal 
Lienchi y Duke Croes-Fingal 
Robert Fingal 
Maritza y Damon Habibe-Fingal 
Sito Fingal y Martha Arenas 


Nieto(a)nan: 
Josanne, Jorgino, Jay-Than y Vanessa, Chejito, Randy, 
Rachied y Dianne, Richenell y Valentina, Yevgeny, 
Youssef, Jesu, Kendalee, Cristine y Ligenne, Ramsey y 
Debbie 


Bisanieto(a)anan: 
Ben-G, Xandy, Jorgino Jr, Arabella, Isabella, 
Mackenzie, Sienna, Devon, Jace. 


Rumannan: 
Jerry Fingal y Lika Henriquez 
Viuda Aura Schwengle-Fingal 


Cuñanan: 
Viuda Theresita Fingal-Loefstop 
Clara Maduro 
Viuda Cornea Biesum-Croes 
Viuda Carmen Biesum-Ras 


Sobrino y sobrinanan, primo y primanan, ihanan 
(mucho pa menciona), bisiñanan tanto di Pavia 
como di Panamastraat. 


Ayudantenan: 
Aracelly, Chachy, Milly. 


Masahista: 
Maricela 


Tur su amigo y amiganan 


Amigonan di cas: 
Randy y Meldy, Armando, Tinchi y Marjorie Vrolijk. 
Amigonan di Hooiberg Apartments 


(X)compañeronan di Parochieraad Paradera: Rufino 
Franken y Chinto Croes 


Demas famia: 
Fingal, Krozendijk, Biesum, Briesum, de Mey, Bareño, 
Tromp, Feliciana, Croes, Habibe, Dubero, Esser, 
Schwengle, Riley, Werleman, Fuentes, Geerman, Kock, 
Figaroa, Zara, Maduro, Wouters, Ras, Ruiz, Gomez, 
Rosenstand, Vrolijk, Boekhoudt, Dijkhoff, Loefstop. 


Despensa nos si nos por a lubida un of otro famia. 


Dia, orario y lugar di condolencia: 
Diaranzon 12 juli 2023 di 7.00-9.00 pm na Aurora 
Funeral Home. 


Acto di despedida y entiero ta tuma lugar diahuebs 
13 juli 2023 di 2.00 – 4.00 p.m. na Misa Santa Filomena 
na Paradera y despues ta sali pa Santana Catolico 
Pastor Kranwinkel na Paradera. 


